stanford-oval/wikipedia huggingface dataset:
บรรยิน ตั้งภากรณ์

| บรรยิน ตั้งภากรณ์ม> ว.ม., ป.ช. |
| --- | --- |

รัฐมนตรีช่วยว่าการกระทรวงพาณิชย์
ดำรงตำแหน่ง 6 กุมภาพันธ์ – 2 ธันวาคม พ.ศ. 2551
นายกรัฐมนตรี: สมัคร สุนทรเวช สมชาย วงศ์สวัสดิ์
ก่อนหน้า: อรนุช โอสถานนท์
ถัดไป: อลงกรณ์ พลบุตร
 
ข้อมูลส่วนบุคคล
เกิด: 26 กรกฎาคม พ.ศ. 2506 (61 ปี) อำเภอตาคลี จังหวัดนครสวรรค์
พรรคการเมือง: ไทยรักไทย (2543–2549)   ประชาราช (2549–2550)   มัชฌิมาธิปไตย (2550–2551)   เพื่อไทย (2556–2567)
คู่สมรส: รสรินทร์ ศรีนุกูล (เสียชีวิต พ.ศ. 2534)   วราภรณ์ ตั้งภากรณ์


ข้อหา: ร่วมกันฟอกเงิน,ร่วมกันลักทรัพย์,รับของโจร,ปลอมแปลง,ใช้เอกสารปลอม,ร่วมกันฆ่าผู้อื่นโดยไตร่ตรองไว้ก่อนเพื่อปกปิดความผิด,ร่วมกันฆ่าผู้อื่นโดยไตร่ตรองเพื่อจะเอาหรือเอาไว้ซึ่งประโยชน์,พยายามข่มขืนใจผู้อื่นให้กระทำการใด,ข่มขืนใจเจ้าพนักงาน,กักขังหน่วงเหนี่ยวกักขังผู้อื่นเพื่อให้ได้มาซึ่งค่าไถ่จนเป็นเหตุให้ผู้ถูกพาตัวถึงแก่ความตาย,ซ่องโจร,ปิดบังซ่อนเร้นทำลายศพ
บทลงโทษ: ประหารชีวิตลดโทษเหลือจำคุกตลอดชีวิต (เนื่องจากพระราชทานอภัยโทษปี 2567)
รายละเอียด
ระยะเวลาอาชญากรรม: 2534 (สงสัย) 2558 (ยืนยันแล้ว)–2563
ประเทศ: ประเทศไทย
ตาย: 2 - 5+
วันที่ถูกจับ: 23 กุมภาพันธ์ พ.ศ 2563
จำคุกที่: เรือนจำกลางบางขวาง
 
 

บรรยิน ตั้งภากรณ์ (เกิด 26 กรกฎาคม พ.ศ. 2506) อดีตรัฐมนตรีช่วยว่าการกระทรวงพาณิชย์ อดีตสมาชิกสภาผู้แทนราษฎรจังหวัดนครสวรรค์ และนักโทษประหารชาวไทยผู้ถูกตัดสินประหารชีวิตจากการเสียชีวิตของชูวงษ์ แซ่ตั๊ง และเหตุฆาตกรรมวีรชัย ศกุนตะประเสริฐ ในวันที่ 17 สิงหาคม พ.ศ. 2567 สหการณ์ เพ็ชรนรินทร์ อธิบดีกรมราชทัณฑ์ ได้เปิดเผยว่าบรรยินเข้าข่ายได้รับการลดโทษ และจะได้รับการลดโทษเหลือจำคุกตลอดชีวิตในทั้งสองคดี
ประวัติ

บรรยินสำเร็จการศึกษาระดับปริญญาตรี รัฐประศาสนศาสตร์ จากโรงเรียนนายร้อยตำรวจ และระดับปริญญาโท สาขาบริหารธุรกิจ จากมหาวิทยาลัยนเรศวร ด้านชีวิตครอบครัวสมรสกับนางวราภรณ์ ตั้งภากรณ์ มีบุตรชาย 1 คน บุตรสาว 1 คน
การทำงาน

บรรยินเคยรับราชการตำรวจ และลาออกจากราชการในปี พ.ศ. 2543 ในยศ พันตำรวจโท ขณะดำรงตำแหน่ง สวป.สภ.เมืองกำแพงเพชร เพื่อลงสมัครสมาชิกสภาผู้แทนราษฎร จังหวัดนครสวรรค์ ในปี พ.ศ. 2544 และ พ.ศ. 2548 สังกัดพรรคไทยรักไทย ในกลุ่มวังน้ำยมของนายสมศักดิ์ เทพสุทิน จนเมื่อพรรคไทยรักไทยถูกยุบไป จึงย้ายมาสังกัดพรรคมัชฌิมาธิปไตย
ในการเลือกตั้ง 23 ธันวาคม พ.ศ. 2550 ลงสมัคร ส.ส.แบบสัดส่วน กลุ่มที่ 2 (จังหวัดอุตรดิตถ์, จังหวัดพิษณุโลก, จังหวัดพิจิตร, จังหวัดนครสวรรค์, จังหวัดอุทัยธานี, จังหวัดลพบุรี, จังหวัดเพชรบูรณ์, จังหวัดชัยภูมิ, จังหวัดขอนแก่น) ในสังกัดพรรคมัชฌิมาธิปไตยแต่ไม่ได้รับการเลือกตั้ง
บรรยินเคยดำรงตำแหน่งรัฐมนตรีช่วยว่าการกระทรวงพาณิชย์ ในสมัยรัฐบาลของนายสมัครสุนทรเวช และนายสมชาย วงศ์สวัสดิ์ ต่อมาพันตำรวจโทบรรยิน ถูกตัดสิทธิทางการเมืองเป็นระยะเวลา 5 ปี เนื่องจากการยุบพรรคมัชฌิมาธิปไตย ซึ่งขณะนั้นพันตำรวจโทบรรยินดำรงตำแหน่งรองหัวหน้าพรรค
บรรยิน ตั้งภากรณ์ เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ เมื่อวันที่ 26 มีนาคม พ.ศ. 2553
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 32
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 21 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
การทำงาน > ประสบการณ์ทำงาน

รองประธานกรรมาธิการการเงิน การคลัง การธนาคารและสถาบันการเงิน สภาผู้แทนราษฎร คนที่ 1
กรรมาธิการคุ้มครองผู้บริโภค สภาผู้แทนราษฎร
กรรมาธิการสาธารณสุข สภาผู้แทนราษฎร
กรรมการประสานงานสภาผู้แทนราษฎร (วิปรัฐบาล)
เลขานุการรัฐมนตรีว่าการกระทรวงแรงงาน
การพิจารณาคดี > คดีอุ้มฆ่าพี่ชายผู้พิพากษา​

ในวันที่ 15 ธันวาคม พ.ศ. 2563 ที่ศาลอาญาคดีทุจริตและประพฤติมิชอบกลาง ถนนนครไชยศรี ศาลนัดฟังคำพิพากษาคดีอุ้มฆ่าพี่ชายผู้พิพากษาอดีตเจ้าของสำนวนคดีโอนหุ้นเสี่ยชูวงษ์ ในคดีหมายเลขดำ อท.69/2563 ที่พนักงานอัยการสำนักงานคดีปราบปรามการทุจริต 3และนางสาวพนิดา ศกุนตะประเสริฐน้องสาวของนายวีรชัยซึ่งเป็นเจ้าของสำนวนคดีโอนหุ้นเสี่ยชูวงศ์เป็นโจทก์ร่วมยื่นฟ้องพลตำรวจโทบรรยิน ตั้งภากรณ์ซึ่งเป็นอดีตรัฐมนตรี​ช่วยว่าการ​กระทรวงพาณิชย์​และอดีตสมาชิกสภาผู้แทนราษฎรนครสวรรค์หลายสมัย,นายมานัส ทับทิม,นายณรงค์ศักดิ์ ป้อมจันทร์,นายชาติชาย เมณฑ์กูล,นายประชาวิทย์หรือตูน ศรีทองสุขและดาบตำรวจธงชัยหรือส.จ.อ๊อด วจีสัจจะซึ่งเป็นจำเลยที่ 1-6ในความผิด 9 ข้อหาได้แเก่ความผิดฐานร่วมกันฆ่าผู้อื่นโดยไตร่ตรองไว้ก่อนเพื่อปกปิดความผิดอื่นของตนหรือเพื่อหลีกเลี่ยงให้พ้นอาญาในความผิดอื่นที่ตนได้กระทำไว้,ร่วมกันหน่วงเหนี่ยวหรือกักขังผู้ใดเพื่อให้ได้มาซึ่งค่าไถ่จนเป็นเหตุให้ผู้ถูกเอาตัวไปถึงแก่ความตาย,ร่วมกันหน่วงเหนี่ยวกักขังผู้อื่นเป็นเหตุให้ผู้อื่นถึงแก่ความตาย,ร่วมกันข่มขืนใจเจ้าพนักงานให้ปฏิบัติการอันมิชอบด้วยหน้าที่โดยใช้กำลังประทุษร้ายโดยร่วมกันกระทำผิดตั้งแต่ 3 คนขึ้นไป,เป็นซ่องโจรโดยสมคบกันเพื่อกระทำผิดที่มีระวางโทษประหารชีวิต,ร่วมกันพยายามข่มขืนใจผู้อื่นให้กระทำการใดโดยร่วมกันกระทำผิดตั้งแต่ 5 คนขึ้นไป,ร่วมกันซ่อนเร้น ทำลายศพเพื่อปิดบังการตายและสาเหตุการตาย, ร่วมกันกระทำการใดๆแก่ศพก่อนการชันสูตรพลิกศพเสร็จสิ้นเพื่ออำพรางคดี​ ศาลจึงพิพากษาให้ประหารชีวิตบรรยินพร้อมพวก 5 คน ที่ร่วมกันก่อเหตุอุ้มฆ่าพี่ชายผู้พิพากษาแต่จำเลยให้การรับสารภาพจึงลดโทษเหลือจำคุกตลอดชีวิต ยกเว้นจำเลยที่ 2 ซึ่งเป็นคนขับรถ พิพากษาให้จำคุกตลอดชีวิตแต่ให้การเป็นประโยชน์จึงลดโทษเหลือจำคุก 33 ปี 4เดือน โดยศาลพิเคราะห์แล้วว่าคดีนี้มีหลักฐานชัดเจนทั้งจากการสอบปากคำพยาน และหลักฐานทางนิติวิทยาศาสตร์ โดยเป็นการกระทำความผิดในลักษณะแบ่งหน้าที่กันทำและพยานหลักฐานมีน้ำหนักเพียงพอที่จะชี้ชัดให้เห็นว่ากลุ่มจำเลยเป็นผู้ก่อเหตุจริง  แต่ฝั่งโจทก์ขอสู้ต่อที่ศาลอุทธรณ์ชี้ว่าไม่มีเหตุใดให้ลดโทษ ปรากฏว่าศาลอุทธรณ์กลับคำตัดสิน​ในวันที่1 กรกฎาคม พ.ศ. 2565 จากจำคุกตลอดชีวิต เป็นโทษประหารชีวิตพลตำรวจโทบรรยิน ตั้งภากรณ์และนายณรงค์ศักดิ์ ป้อมจันทร์ เมื่อลงโทษประหารชีวิตบรรยินและณรงค์ศักดิ์ และไม่อาจนำโทษกระทงอื่นมารวมหรือนับต่อจากโทษคดีอื่นหรือเพิ่มโทษได้อีกทั้งนี้บรรยินและณรงค์ศักดิ์ ไม่ปรับบทตามประมวลกฎหมายอาญามาตรา 91 (3) นอกจากที่แก้ให้เป็นไปตามคำพิพากษาของศาลชั้นต้น วันที่ 12 กรกฎาคม พ.ศ. 2567 ศาลฎีกาได้มีคำพิพากษาจำคุกตลอดชีวิตชาติชาย, ประชาวิทย์, ณรงค์ศักดิ์และ ธงชัย และจำคุกมานัส 33 ปี 4 เดือน ส่วน ส่วนบรรยิน ถูกตัดสินประหารชีวิตเนื่องจากบรรยินให้การรับข้อเท็จจริง หลังจากชาติชาย, ประชาวิทย์ และณรงค์ศักดิ์ให้การรับสารภาพในชั้นจับกุมและชั้นสอบสวน จึงไม่ถือว่าเป็นการให้ความรู้แก่ศาลอันเป็นประโยชน์แก่การพิจารณา
การพิจารณาคดี > การวางแผนเเหกคุก ​

ในวันที่ 15 ธันวาคม พ.ศ. 2563 ศาลอาญาคดีทุจริตและประพฤติมิชอบกลางได้ตัดสินว่าบรรยินได้วางแผนแหกคุกจริง จึงตัดสินให้จำคุก 3 ปี และปรับ 50,000 บาท
การพิจารณาคดี > คดีฆาตกรรมชูวงษ์ แซ่ตั๊ง ​

เมื่อวันที่ 20 มกราคม พ.ศ. 2564 ศาลอาญาพระโขนงได้อ่านคำพิพากษา คดีหมายเลขดำ 4915/2559 ที่นางศิริรัตน์ แซ่ตั๊ง ภรรยาของนายชูวงษ์ แซ่ตั๊งหรือเสี่ยจืดซึ่งเป็นนักธุรกิจรับเหมาก่อสร้างระดับประเทศกับพวกและพนักงานอัยการร่วมกันเป็นโจทก์ยื่นฟ้องพลตำรวจโทบรรยิน ตั้งภากรณ์ในความผิดฐานร่วมกันฆ่าผู้อื่นโดยไตร่ตรองไว้ก่อน,ร่วมกันฆ่าผู้อื่นเพื่อจะเอาหรือเอาไว้ซึ่งประโยชน์อันเกิดแต่การที่ตนได้กระทำความผิดอื่น เพื่อปกปิดความผิดอื่นของตน หรือเพื่อหลีกเลี่ยงให้พ้นอาญาในความผิดอื่นที่ตนได้กระทำไว้ ศาลขึ้นนั่งบัลลังก์ใช้เวลาอ่านคำพิพากษานานประมาณ 2 ชั่วโมงครึ่ง บรรยายพฤติการณ์ ข้อเท็จจริงและพยานหลักฐานโดยละเอียดเกี่ยวกับพยานหลักฐานโจทก์ที่มีทั้งกล้องวงจรปิด พยานผู้เชี่ยวชาญทางวิทยาศาสตร์และพยานแวดล้อมที่พิสูจน์ได้ว่าการกระทำของบรรยินมีพิรุธ นายชูวงษ์ไม่ได้เสียชีวิตจากอุบัติเหตุ แต่ถูกบรรยินร่วมกับผู้อื่นฆ่าตายและจำเลยไม่มีความสำนึกจึงไม่มีเหตุปรานี ศาลพิพากษาว่าบรรยินและกระทำความผิดตามฟ้องตามประมวลกฎหมายอาญา มาตรา 289จึงตัดสินให้ประหารชีวิตต่อมาจำเลยได้ยื่นอุทธรณ์โดยศาลอุทธรณ์ตรวจสำนวนประชุมปรึกษาหารือแล้วเห็นว่าจำเลยกระทำผิดตามฟ้องจริงที่ยื่นอุทธรณ์มาฟังไม่ขึ้น ที่ศาลชั้นต้นพิพากษามานั้นศาลอุทธรณ์เห็นพ้องด้วยจึงพิพากษายืนประหารชีวิตในวันที่25 สิงหาคม พ.ศ. 2565 วันที่ 27 มิถุนายน พ.ศ. 2567 เวลา 10.00 น. ศาลอาญาพระโขนงอ่านคำพิพากษาผ่านระบบวิดีโอคอนเฟอเรนซ์ไปยังเรือนจำกลางบางขวาง โดยมีคำพิพากษาประหารชีวิต ระหว่างฟังคำพิพากษาเป็นระยะเวลา 2 ชั่วโมง บรรยินไม่ได้สะทกสะท้านต่อคำตัดสิน เขาหัวเราะอยู่บ้าง และอมยิ้มตลอดการฟังคำพิพากษา
การลดโทษ

วันที่ 17 สิงหาคม พ.ศ. 2567 สหการณ์ เพ็ชรนรินทร์ อธิบดีกรมราชทัณฑ์ ได้เปิดเผยว่าบรรยินเข้าข่ายได้รับการลดโทษ และจะได้รับการลดโทษเหลือจำคุกตลอดชีวิตในทั้งสองคดี
เนื่องจากประกาศพระราชกฤษฎีกาพระราชทานอภัยโทษในโอกาสพระราชพิธีมหามงคลเฉลิมพระชนมพรรษา 6 รอบ ของรัชกาลที่ 10 ตามมาตรา 17 ของพระราชกฤษฎีกาได้ระบุว่านักโทษเด็ดขาดซึ่งต้องโทษประหาร ให้ได้รับการพระราชทานอภัยโทษลดวันต้องโทษเหลือจำคุกตลอดชีวิต ส่งผลให้บรรยิน และนักโทษประหารเด็ดขาดทุกคนซึ่งรวมถึงประสิทธิชัย เขาแก้ว ผู้ก่อเหตุโจรกรรมร้านทองในจังหวัดลพบุรี พ.ศ. 2563 ,วิชัย พุ่มเรือง คนขับรถยนต์ให้นายกเทศบาลตำบลคลองหาด ซึ่งถูกตัดสินประหารชีวิตจากคดีฆาตกรรมนางสายันต์ จันทา หรือเจ๊สายันต์ และนายพิพัฒน์ ตั้งพงศ์ทอง หรือเฮียกวง เศรษฐีตลาดโรงเกลือ ,ยุทธ เบ็ญจชาติ , นายสามารถ แสงสิน และนายภาณุเมศวร์ มีลา ผู้ก่อเหตุฆาตกรรมสุภัคสรณ์ หรือหญิง พลไธสง สาวทอม แล้วนำศพไปโบกปูนฝังที่รีสอร์ทในจังหวัดกาญจนบุรี ,ศุภชัย ภาโส หรือผู้กองเหน่ง ผู้ก่อเหตุฆาตกรรมจุฑาภรณ์ อุ่นอ่อน หรือ ผอ.อ้อย แล้วนำศพไปอำพรางบริเวณสามเหลี่ยมมรกต ซึ่งทุกคนเป็นนักโทษประหารเด็ดขาดจะได้รับการลดโทษจากประหารชีวิตเหลือจำคุกตลอดชีวิต ตามที่ระบุไว้ในพระราชกฤษฎีกาพระราชทานอภัยโทษ
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ถูกเรียกคืนเครื่องราชอิสริยาภรณ์ทั้งหมด เนื่องจากมีวินัยที่ร้ายแรง เมื่อวันที่ 18 ธันวาคม พ.ศ.2567
วิสาระดี เตชะธีราวัฒน์

| วิสาระดี เตชะธีราวัฒน์ม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดเชียงราย เขต 4
อยู่ในวาระ
เริ่มดำรงตำแหน่ง  14 พฤษภาคม พ.ศ. 2566 (1 ปี 296 วัน)
ก่อนหน้า: วิสาร เตชะธีราวัฒน์
เขตเลือกตั้ง: อำเภอพาน อำเภอป่าแดด และอำเภอเมืองเชียงราย (เฉพาะตำบลดอยลาน และตำบลห้วยสัก)
คะแนนเสียง: 39,589 (37.34%)
ดำรงตำแหน่ง 23 ธันวาคม พ.ศ. 2550 – 9 ธันวาคม พ.ศ. 2556
ก่อนหน้า: วิสาร เตชะธีราวัฒน์
ถัดไป: วิสาร เตชะธีราวัฒน์
 
ข้อมูลส่วนบุคคล
เกิด: 23 ธันวาคม พ.ศ. 2524 (43 ปี) อำเภอเวียงป่าเป้า จังหวัดเชียงราย ประเทศไทย
พรรคการเมือง: พลังประชาชน (2550–2551) เพื่อไทย (2551–ปัจจุบัน)
คู่สมรส: จุลพันธ์ อมรวิวัฒน์   (สมรส 2553)

วิสาระดี เตชะธีราวัฒน์ (เกิด 23 ธันวาคม พ.ศ. 2524) เป็นนักการเมืองชาวไทย กรรมการในคณะกรรมการประสานงานพรรคร่วมรัฐบาล (วิปรัฐบาล) สมาชิกสภาผู้แทนราษฎรจังหวัดเชียงราย 3 สมัย และอดีตรองโฆษกพรรคเพื่อไทย
ประวัติ

วิสาระดี (ชื่อเล่น ยิ้ม) เกิดเมื่อวันพุธที่ 23 ธันวาคม พ.ศ. 2524 (43 ปี) ที่อำเภอเวียงป่าเป้า จังหวัดเชียงราย เป็นบุตรสาวคนเดียวของวิสาร เตชะธีราวัฒน์ อดีตรัฐมนตรีช่วยว่าการกระทรวงมหาดไทยและอดีตกรรมการบริหารพรรคไทยรักไทยและนางสมสะอาด เตชะธีราวัฒน์ จบการศึกษาจากโรงเรียนศิริมาตย์เทวี อำเภอพาน จังหวัดเชียงราย ก่อนจะเข้ามาศึกษาต่อที่โรงเรียนนานาชาติร่วมฤดี กรุงเทพมหานคร จากนั้นจึงเข้าศึกษาในระดับปริญญาตรี ที่มหาวิทยาลัยอัสสัมชัญ และได้โอนย้ายไปศึกษาต่อในสาขาเศรษฐศาสตร์ ที่มหาวิทยาลัยวูลองกอง (Wollongong) ประเทศออสเตรเลีย และ ปริญญาโท ในสาขาความสัมพันธ์ระหว่างประเทศ ที่มหาวิทยาลัยนอร์ทแทมเบีย (Northumbria) เมืองนิวคาสเซิล ประเทศอังกฤษ
วิสาระดี มีชื่อเดิมว่า วิมลสิริ แต่เปลี่ยนเป็น วิสาระดี เพียง 2 เดือนก่อนเลือกตั้งสมาชิกสภาผู้แทนราษฎร เมื่อวันที่ 23 ธันวาคม พ.ศ. 2550 เท่านั้น โดยมี ร.ต.ท.เชาวริน ลัทธศักดิ์ศิริ เป็นผู้ตั้งให้ โดยมาจากชื่อ วิสาร ของบิดา ส่วนชื่อเล่นว่า ยิ้ม มาจากเมื่อตอนเป็นเด็กเป็นคนยิ้มง่ายหรือหัวเราะง่าย บิดาจึงให้ชื่อว่า ยิ้ม
ส่วนตัว นางวิสาระดีชื่นชอบการอภิปรายของเชาวริน ลัทธศักดิ์ศิริ, คุณหญิงสุดารัตน์ เกยุราพันธุ์, นายชวน หลีกภัย และนายอภิสิทธิ์ เวชชาชีวะ ชีวิตส่วนตัวสมรส  กับนายจุลพันธ์ อมรวิวัฒน์ ส.ส.จังหวัดเชียงใหม่ พรรคเพื่อไทย บุตรชายของนายสมพงษ์ อมรวิวัฒน์ อดีตกรรมการบริหารพรรคพลังประชาชน ในวันที่ 9 กุมภาพันธ์ พ.ศ. 2553 และในวันที่ 27 กรกฎาคม พ.ศ. 2555 เธอได้ให้กำเนิดบุตรสาวคนแรก
ประวัติ > สมาชิกสภาผู้แทนราษฎร

วิสาระดี เตชะธีราวัฒน์ ได้รับการเลือกตั้งเป็นสมาชิกสภาผู้แทนราษฎรมาแล้วทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงราย สังกัดพรรคเพื่อไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

เปิดตัว "ดาวสภา" สุดสวย "ยิ้ม" วิสาระดี เตชะธีราวัฒน์ จากเว็บไซต์ประชาชาติธุรกิจ
ส.ส.ฟันน้ำนม!ถอนหงอก'กษิต'ฉะแหลกกลางสภาฯเชือด'รมต.ปลาเน่า' เก็บถาวร 2009-03-24 ที่ เวย์แบ็กแมชชีน จากเว็บไซต์ประชาทรรศน์
จักรกฤษณ์ ทองศรี

| จักรกฤษณ์ ทองศรีม> ป.ช., ม.ว.ม. |
| --- | --- |


สมาชิกสภาผู้แทนราษฎรจังหวัดบุรีรัมย์
อยู่ในวาระ
เริ่มดำรงตำแหน่ง  11 มกราคม พ.ศ. 2552 (16 ปี 48 วัน)
ก่อนหน้า: ทรงศักดิ์ ทองศรี
 
ข้อมูลส่วนบุคคล
เกิด: 11 มกราคม พ.ศ. 2523 (45 ปี) อำเภอนางรอง จังหวัดบุรีรัมย์ ประเทศไทย
พรรคการเมือง: ประชาราช (2551–2554) ภูมิใจไทย (2554–ปัจจุบัน)
คู่สมรส: ศุภจิรา ทองศรี
ชื่อเล่น: บีม

จักรกฤษณ์ ทองศรี (เกิด 14 มกราคม พ.ศ. 2523) เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดบุรีรัมย์ และกรรมการบริหารพรรคภูมิใจไทย
ประวัติ

จักรกฤษณ์ เกิดเมื่อวันที่ 14 มกราคม พ.ศ. 2523 เป็นบุตรชายของนายเพิ่มพูน ทองศรี อดีต สว. และ สส. และเป็นหลานนายทรงศักดิ์ ทองศรี รัฐมนตรีช่วยว่าการกระทรวงมหาดไทย
สำเร็จการศึกษาระดับปริญญาตรี จากคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
งานการเมือง

จักรกฤษณ์ เข้าสู่สนามการเมือง ในต้นปี พ.ศ. 2552 ซึ่งตระกูลทองศรี เป็นเครือญาติลูกพี่ลูกน้องของนายเนวิน ชิดชอบ กลุ่มเพื่อนเนวิน ส่งเขาเข้าสมัครรับเลือกตั้งในฐานะสมาชิกพรรคประชาราช โดยลงสมัครรับเลือกตั้งซ่อมเขต 1 จังหวัดบุรีรัมย์ หลังจากเหตุการณ์รัฐประหารในประเทศไทย พ.ศ. 2549 ชนะไปด้วยคะแนน 49,067 คะแนน ทิ้งห่างคะแนนจากคู่แข่งจากพรรคที่มีกระแสการเมืองแรงอย่างพรรคเพื่อไทย และพรรคประชาธิปัตย์  อดีตกรรมาธิการวิทยาศาสตร์ สภาผู้แทนราษฎร
งานการเมือง > สมาชิกสภาผู้แทนราษฎร

จักรกฤษณ์ ทองศรี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรจังหวัดบุรีรัมย์ เขต 2 แทนตำแหน่งที่ว่าง พ.ศ. 2552 จังหวัดบุรีรัมย์ สังกัดพรรคประชาราช
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบุรีรัมย์ สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบุรีรัมย์ สังกัดพรรคภูมิใจไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดบุรีรัมย์ สังกัดพรรคภูมิใจไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
สิรินทร รามสูต

| สิรินทร รามสูตม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดน่าน
ดำรงตำแหน่ง 6 กุมภาพันธ์ พ.ศ. 2548 – 20 มีนาคม พ.ศ. 2566
ก่อนหน้า: คำรณ ณ ลำพูน
ถัดไป: ทรงยศ รามสูต
 
ข้อมูลส่วนบุคคล
เกิด: สิรินทร โลหะโชติ 27 เมษายน พ.ศ. 2503 (64 ปี) อำเภอเมืองน่าน จังหวัดน่าน ประเทศไทย
พรรคการเมือง: ไทยรักไทย (2547–2550)   พลังประชาชน (2550–2551)   เพื่อไทย (2551–ปัจจุบัน)
คู่สมรส: ทรงยศ รามสูต

สิรินทร รามสูต (เกิด 27 เมษายน พ.ศ. 2503) เป็นนักการเมืองสตรีชาวไทย อดีตสมาชิกสภาผู้แทนราษฎรจังหวัดน่าน 4 สมัย อดีตนายกเทศมนตรีเทศบาลเมืองน่าน
ประวัติ

สิรินทร รามสูต เกิดเมื่อวันที่ 27 เมษายน พ.ศ. 2503 ที่ตำบลในเวียง อำเภอเมืองน่าน จังหวัดน่าน เป็นบุตรของนายสมชาย โลหะโชติ อดีต สมาชิกสภาผู้แทนราษฎรจังหวัดน่าน หลายสมัย และนางกันยา โลหะโชติ มีพี่น้อง 5 คน และเป็นน้องสาวของ พูนสุข โลหะโชติ สำเร็จการศึกษา Bachelor of Art สาขา Consunmer Business Glassboro N.J. ประเทศสหรัฐอเมริกา สมรสกับนายทรงยศ รามสูต ส.ส.เขต 1 จังหวัดน่าน พรรคเพื่อไทย ซึ่งเป็นอดีต ส.ส.จังหวัดหนองคาย (บุตรนายสยม รามสูต อดีต ส.ส.เชียงใหม่) มีบุตร 2 คน
งานการเมือง

อดีตเป็นสมาชิกสภาเทศบาล (18 ปี), เทศมนตรีการศึกษา และนายกเทศมนตรีเทศบาลเมืองน่าน (2 สมัย;เลือกตั้ง พ.ศ. 2538 2543) ตามลำดับ ลงสมัครรับเลือกตั้งเป็นสมาชิกสภาผู้แทนราษฎรเป็นครั้งแรกในปี พ.ศ. 2548 สังกัดพรรคไทยรักไทย ได้รับการเลือกตั้งเป็นครั้งแรก และได้รับการเลือกตั้งต่อมาอีก 3 สมัย
งานการเมือง > สมาชิกสภาผู้แทนราษฎร

สิรินทร รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดน่าน สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดน่าน สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดน่าน สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดน่าน สังกัดพรรคเพื่อไทย
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2556 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นางสิรินทร รามสูต เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสิรินทร รามสูต[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสิรินทร รามสูต), ศูนย์ข้อมูลนักการเมืองไทย
คุย (พืช)

| คุย |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophyta
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา 
วงศ์:: วงศ์ตีนเป็ด 
สกุล:: Willughbeia  Roxb.
สปีชีส์:: Willughbeia edulis
ชื่อทวินาม
Willughbeia edulis Roxb.

ชื่อพ้อง
 Ambelania edulis  (Roxb.) J.Presl  Ancylocladus edulis  (Roxb.) Kuntze  Ancylocladus cochinchinensis  Pierre  Ancylocladus curtisianus  Pierre  Pacouria roxburghii  Kostel.  Willughbeia cochinchinensis  (Pierre) K.Schum.  Willughbeia curtisiana  (Pierre) K.Schum.  Willughbeia dulcis  Ridl.  Willughbeia gudara  Steud.  Willughbeia kontumensis  Lý  Willughbeia martabanica  Wall. 
คุย (ชื่อวิทยาศาสตร์: Willughbeia edulis) เป็นพืชในวงศ์ตีนเป็ด (Apocynaceae) มีถิ่นกำเนิดในอนุทวีปอินเดียและเอเชียตะวันออกเฉียงใต้
ลักษณะทางพฤกษศาสตร์

เป็นไม้พุ่มกึ่งไม้เถา ทอดเอนเกาะเกี่ยวต้นไม้อื่นโดยมีมือเกาะ เปลือกลำต้นเรียบเกลี้ยงสีน้ำตาลเข้ม ทุกส่วนมียางขาวข้นหรือเหลืองอ่อน ๆ ใบเป็นใบเดี่ยวเรียงตรงข้ามสลับตั้งฉาก รูปรีแกมรูปขอบขนาน กว้าง 2.5-4 ซม. ยาว 7-10 ซม. ปลายมนเป็นติ่งแหลมสั้น โคนมนหรือสอบ แผ่นใบหนาเป็นมัน ด้านบนสีเขียวเข้ม ด้านล่างสีเขียวอ่อน เส้นแขนงใบถี่และเกือบขนานกัน มีข้างละ 15-20 เส้น ระหว่างเส้นแขนงใบมีเส้นแขนงใบสั้น ๆ แทรกกลาง จึงทำให้ดูเหมือนเส้นแขนงใบถี่มากขึ้น เส้นเหล่านี้เห็นได้ชัดทางด้านล่าง ก้านใบเกลี้ยง ยาวไม่เกิน 1 ซม. ช่อดอกสั้น ออกตามง่ามใบและปลายกิ่ง ช่อหนึ่ง ๆ มีน้อยดอก ดอกสีขาวหรือชมพูเรื่อ ๆ เมื่อบานเต็มที่กว้างประมาณ 2.5 ซม. กลีบเลี้ยงเล็กมี 5 กลีบ ปลายกลีบมนและมีขนตามขอบ กลีบดอกรูปทรงแจกัน ปลายบานออกแยกเป็น 5 แฉก แต่ละแฉกเรียวแหลม ภายในหลอดด้านในมีขนประปราย ด้านนอกเกลี้ยง เกสรเพศผู้ติดอยู่ที่โคนหลอดกลีบดอกด้านใน รังไข่เล็ก กลม มีช่องเดียว มีออวุลจำนวนมาก ผลกลมหรือค่อนข้างกลม เส้นผ่านศูนย์กลางประมาณ 4.5 ซม. เปลือกนอกหนา แข็ง เป็นมัน ภายในมีเยื่อนุ่ม ๆ สีเหลืองอ่อนซึ่งหุ้มเมล็ดอยู่ ผลแก่จัดสีเหลือง
ประโยชน์

ผลสุกรับประทานได้ มีรสหวาน ผลดิบมีรสเปรี้ยวฝาด ผลแห้งย่างไฟ บดทาแผล เถาและรากมีรสฝาด แก้มือเท้าอ่อนเพลีย ต้มดื่มแก้บิด แก้โรคตับ แก้โรคคุดทะราด แก้เจ็บคอ เปลือกต้นมีรสฝาด ต้มดื่มแก้ปวดศีรษะ ยางมีรสฝาดร้อน ทาแผล แก้คุดทะราด
แหล่งข้อมูลอื่น

ข้อมูลที่เกี่ยวข้องกับ Willughbeia edulis ที่วิกิสปีชีส์
Willughbeia edulis - Useful Tropical Plants เก็บถาวร 2016-03-04 ที่ เวย์แบ็กแมชชีน
| --- | --- |
การแยกแยะหน่วยอนุกรมวิธาน:  Wikidata: Q8022505  Wikispecies: Willughbeia edulis  GBIF: 3615322  GRIN: 464430  iNaturalist: 425824  IPNI: 1009147-1  NCBI: 1489960  PfaF: edulis Willughbeia edulis  Plant List: kew-214738  POWO: urn:lsid:ipni.org:names:1009147-1  Tropicos: 1802920  WCSP: 214738
วัลลภ สุปริยศิลป์

| วัลลภ สุปริยศิลป์ม> ป.ช., ม.ว.ม. |
| --- | --- |


หัวหน้าพรรคเพื่อธรรม
ดำรงตำแหน่ง 16 ตุลาคม พ.ศ. 2554 – 16 มีนาคม พ.ศ. 2557
ก่อนหน้า: สุรสิทธิ์ ฉิมพาลี
ถัดไป: จรัญ ชิตะปัญญา
 
ข้อมูลส่วนบุคคล
เกิด: 3 เมษายน พ.ศ. 2483 อำเภอปัว จังหวัดน่าน
เสียชีวิต: 15 กุมภาพันธ์ พ.ศ. 2560 (76 ปี)
ศาสนา: พุทธ
พรรคการเมือง: เพื่อธรรม (2554–2560)
คู่สมรส: อันธิกา สุปริยศิลป์

ผู้ช่วยศาสตราจารย์ วัลลภ สุปริยศิลป์ (3 เมษายน พ.ศ. 2483 — 15 กุมภาพันธ์ พ.ศ. 2560) อดีตสมาชิกสภาผู้แทนราษฎรจังหวัดน่าน 8 สมัย และเป็นอดีตหัวหน้าพรรคเพื่อธรรม
ประวัติ

วัลลภ สุปริยศิลป์ เกิดเมื่อวันที่ 3 เมษายน พ.ศ. 2483 เป็นชาวอำเภอปัว จังหวัดน่าน สำเร็จการศึกษาระดับปริญญาตรี วิทยาศาสตรบัณฑิต สาขาคณิตศาสตร์ (เกียรตินิยม) จากจุฬาลงกรณ์มหาวิทยาลัย ระดับปริญญาโท M.Sc. สาขา Industrial Mathematic and Statisties จาก University of Aston in Birmingham ประเทศอังกฤษ  และระดับปริญญาเอก Ph.D สาขา Industrial Technology จาก University of Bradford ประเทศอังกฤษ
วัลลภ สมรสกับนางอันธิกา สุปริยศิลป์ มีบุตร 3 คน หนึ่งในนั้น คือนายณัฐพงษ์ สุปริยศิลป์  ส.ส. น่าน 3 สมัย
การทำงาน

ผู้ช่วยศาสตราจารย์ ดร.วัลลภ เข้ารับราชการในตำแหน่ง อาจารย์ตรี ที่ภาควิชาคณิตศาสตร์ คณะวิทยาศาสตร์ มหาวิทยาลัยเชียงใหม่ ภายหลังโอนย้ายไปสังกัดภาควิชาสถิติ ในคณะเดียวกัน ในเวลาต่อมา
งานการเมือง

ดร.วัลลภ ได้รับเลือกตั้งเป็นสมาชิกสภาผู้แทนราษฎรจังหวัดน่าน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม ต่อมาในปี พ.ศ. 2529 เว้นว่างไปหนึ่งสมัย และได้รับเลือกตั้งอีกครั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย (ซึ่งต่อมาเปลี่ยนเป็น พรรคเอกภาพ)  ต่อมาเขาได้เข้าร่วมงานกับนายณรงค์ วงศ์วรรณ และได้เป็นกรรมการบริหารพรรคสามัคคีธรรม และเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 แต่ในการเลือกตั้งเดือนกันยายนของปีเดียวกัน เขาสอบตก จากนั้นจึงย้ายเข้าสังกัดพรรคชาติไทย และได้รับเลือกตั้งสมัยที่ 4 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 ในนามพรรคชาติพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้รับเลือกตั้งอีก 2 สมัยติดต่อกัน ในสังกัดพรรคไทยรักไทย จนกระทั่งพรรคไทยรักไทย ถูกยุบพรรคเขาจึงได้ย้ายเข้าสังกัดพรรคพลังประชาชน และได้รับเลือกตั้งอีกเป็นสมัยที่ 8
ใน พ.ศ. 2554 เขาได้สนับสนุนให้บุตรชาย คือ นายณัฐพงษ์ สปริยศิลป์ ลงสมัครรับเลือกตั้ง ส่วนตัวเขาลงสมัครรับเลือกตั้งในระบบบัญชีรายชื่อ ลำดับที่ 113 ต่อมาเขาได้เข้ารับตำแหน่งหัวหน้าพรรคเพื่อธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาลงสมัครรับเลือกตั้งในระบบบัญชีรายชื่อของพรรคเพื่อธรรม แต่การเลือกตั้งครั้งดังกล่าว เป็นโมฆะตามคำวินิจฉัยของศาลรัฐธรรมนูญ
ถึงแก่อนิจกรรม

วัลลภ สุปริยศิลป์ เสียชีวิตด้วยโรคมะเร็ง เมื่อวันที่ 15 กุมภาพันธ์ พ.ศ. 2560 มีพิธีพระราชทานเพลิงศพเมื่อวันที่ 22 กุมภาพันธ์ พ.ศ. 2560 ณ วัดพระธาตุเบ็งสกัด ตำบลปัว อำเภอปัว จังหวัดน่าน
เครื่องราชอิสริยาภรณ์

พ.ศ. 2541 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2538 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เชิดพงศ์ ราชป้องขันธ์

| เชิดพงศ์ ราชป้องขันธ์ม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดบึงกาฬ
ดำรงตำแหน่ง 23 มีนาคม พ.ศ. 2554 – 20 มีนาคม พ.ศ. 2566
ถัดไป: สยาม เพ็งทอง
 
ข้อมูลส่วนบุคคล
เกิด: 27 ธันวาคม พ.ศ. 2497 (70 ปี)
พรรคการเมือง: เพื่อไทย
คู่สมรส: สุจิตรา ราชป้องขันธ์

เชิดพงศ์ ราชป้องขันธ์ (เกิด 27 ธันวาคม พ.ศ. 2497) เป็นนักการเมืองชาวไทย อดีตสมาชิกสภาผู้แทนราษฎรจังหวัดบึงกาฬ และอดีตสมาชิกสภาผู้แทนราษฎรจังหวัดหนองคาย ปัจจุบันสังกัดพรรคเพื่อไทย
ประวัติ

เชิดพงศ์ ราชป้องขันธ์ เกิดเมื่อวันที่ 27 ธันวาคม พ.ศ. 2497 เป็นบุตรของนายผง และนางทองสี ราชป้องขันธ์ มีพี่น้อง 6 คน สำเร็จการศึกษาครุศาสตรบัณฑิต สาขาสังคมศึกษา วิทยาลัยครูอุดรธานี และการศึกษามหาบัณฑิต สาขาจิตวิทยาการให้คำปรึกษา มหาวิทยาลัยมหาสารคาม สมรสกับนางสุจิตรา มีบุตร 2 คน
งานการเมือง

อดีตเป็นข้าราชการครู ในพื้นที่อำเภอบึงกาฬ จังหวัดหนองคาย เข้าสู่วงการการเมืองเป็นครั้งแรกในปี พ.ศ. 2550 โดยลงสมัครรับเลือกตั้งเป็นสมาชิกสภาผู้แทนราษฎรจังหวัดหนองคาย เขต 2 สังกัดพรรคพลังประชาชน และได้รับการเลือกตั้งเป็นครั้งแรก ต่อมามีการตราพระราชบัญญัติตั้งจังหวัดบึงกาฬ พ.ศ. 2554  มีผลบังคับใช้เมื่อวันที่ 23 มีนาคม พ.ศ. 2554 โดยถือให้สมาชิกสภาผู้แทนราษฎรจังหวัดหนองคาย เขต 2 เป็นสมาชิกสภาผู้แทนราษฎรจังหวัดบึงกาฬ ส่งผลให้นายเชิดพงศ์เป็นสมาชิกสภาผู้แทนราษฎรชุดแรกของจากหวัดบึงกาฬ (ร่วมกับนายไตรรงค์ ติธรรม และนายยุทธพงษ์ แสงศรี)
ต่อมาในการเลือกตั้งสมาชิกสภาผู้แทนราษฎรเป็นการทั่วไป พ.ศ. 2554 นายเชิดพงศ์ลงสมัครเป็นสมาชิกสภาผู้แทนราษฎรจังหวัดบึงกาฬ ในนามพรรคเพื่อไทย และได้รับการเลือกตั้งอีกครั้ง โดยเอาชนะนายสงกรานต์ คำพิไสย์ จากพรรคชาติพัฒนาเพื่อแผ่นดิน และนางแว่นฟ้า ทองศรี ภรรยานายทรงศักดิ์ ทองศรี จากพรรคภูมิใจไทย ซึ่งเป็นผู้ผลักดันให้จัดตั้งจังหวัดบึงกาฬ